Георги Щерев
Планински пътища

chitanka.info

Планински пътища във мене пеят

и екот от сънувани реки.

В сърцето ми Родопите живеят

със градове от слънце и гори.

Живот, дошъл след хиляди разстрели,

сега във тях разтворил е крила.

Слънцата на каскадите са спрели

над корпуси, тунели и била.

По вярната пътека към селцето

аз идвам тук от миналите дни,

вървя през тях и води ме сърцето

към търсени и верни светлини.

И отминават болките на дните

по пътища асфалтови… И там

ще ме застигнат мъдри

светлините

в самия край на този ден голям.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.